
Par Ministru kabineta Atzinības raksta piešķiršanu
· 1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:
· 1.1. Latvijas Ģeotelpiskās informācijas aģentūras ģenerāldirektoram Mārtiņam Libertam par nozīmīgu ieguldījumu ģeodēzijas, kartogrāfijas un ģeotelpiskās informācijas jomā, stiprinot Latvijas valsts aizsardzības un drošības spējas;
· 1.2. Jaunsardzes centra 3. novada pārvaldes 1. nodaļas jaunsargu instruktorei Lāsmai Gabdulļinai par ilggadēju un būtisku ieguldījumu aizsardzības nozares un jaunsardzes attīstībā;
· 1.3. Latvijas goda konsulam Nepālā Karanam Vaidjam (Karan Vaidya) par īpašiem nopelniem Latvijas valstspiederīgo aizsardzībā, konsulārās palīdzības nodrošināšanā un sadarbības veicināšanā ar Nepālas valsts iestādēm 2026. gada 26. augusta plūdu un dubļu nogruvuma izraisītās krīzes risināšanā;
· 1.4. Ārlietu ministra biroja vadītāja vietniecei Martai Bensi par izcilu darbu un profesionalitāti, organizējot Latvijas drošības aizsardzības tematikai veltītās ikgadējās Rīgas konferences;
· 1.5. uzņēmējam, kinoproducentam un režisoram Andrejam Ēķim par ieguldījumu Latvijas kino nozares attīstībā, sekmējot ārvalstu investīciju piesaisti, starptautisko sadarbību un Latvijas kā filmu uzņemšanai pievilcīgas valsts atpazīstamību;
· 1.6. Valsts robežsardzes Ventspils pārvaldes Liepājas II kategorijas robežkontroles punkta priekšniecei majorei Indrai Kuršei par ieguldījumu Latvijas Republikas valsts robežas drošības stiprināšanā un Valsts robežsardzes attīstībā;
· 1.7. Valsts robežsardzes Aviācijas un speciālo operāciju pārvaldes Speciālo operāciju dienesta "Sigma" Pirmās taktiskās nodaļas galvenajam inspektoram kapteinim Iļjam Maksimovam par sevišķiem nopelniem un nozīmīgu ieguldījumu Latvijas Republikas valsts robežas drošības stiprināšanā un Valsts robežsardzes attīstībā;
· 1.8. Rīgas Tehniskās universitātes profesorei, vadošajai pētniecei, inženierzinātņu doktorei Andrai Blumbergai par būtisku ieguldījumu Latvijas enerģētikas un klimata zinātnes attīstībā un klimata pārmaiņu un enerģētikas politikas veidošanā;
· 1.9. Latvijas Universitātes Humanitāro zinātņu fakultātes docenta pienākumu izpildītājam, teoloģijas doktoram Jurim Cālītim par izcilo un ilggadējo ieguldījumu teoloģiskās izglītības attīstībā Latvijā, latviešu valodas un kultūras bagātināšanā, kā arī nozīmīgo sabiedrisko darbību un cilvēka cieņas, atbildības un solidaritātes vērtību stiprināšanu;
· 1.10. Latvijas Universitātes Izglītības zinātņu un psiholoģijas fakultātes dekānei, profesorei, pedagoģijas doktorei Lindai Danielai par izciliem sasniegumiem izglītības zinātnēs un ieguldījumu izglītības zinātņu attīstībā, kā arī Latvijas sasniegumu popularizēšanu starptautiskā mērogā;
· 1.11. Latvijas Universitātes Humanitāro zinātņu fakultātes pētniekam, habilitētajam vēstures doktoram Aivaram Strangam par ieguldījumu Latvijas vēstures zinātnes attīstībā, akadēmiskajā darbā un sabiedrības izpratnes veicināšanā par Latvijas 20. gadsimta vēsturi;
· 1.12. Rīgas Stradiņa universitātes Sarkanā Krusta medicīnas koledžas direktora vietniecei akadēmiskajā un pētniecības darbā Sanitai Litiņai par sasniegumiem zinātnes, izglītības un veselības aprūpes digitalizācijas jomā, kā arī par ieguldījumu studiju vides attīstībā un starptautiskajā sadarbībā veselības aprūpes izglītībā;
· 1.13. Latvijas Valsts mežzinātnes institūta "Silava" vadošajam pētniekam, Ģenētisko resursu centra vadītājam Dainim Edgaram Ruņģim par ieguldījumu mežzinātnē un ģenētisko resursu saglabāšanā un izpētē;
· 1.14. Akadēmiskās informācijas centra vadītājai Baibai Ramiņai par ieguldījumu Latvijas izglītības sistēmas atpazīstamības, konkurētspējas un reputācijas stiprināšanā starptautiskā mērogā;
· 1.15. biedrības "Latvijas Mazpulki" projektu vadītājai Ilzei Juhņēvičai par nozīmīgu ieguldījumu darbā ar jaunatni, veicinot lauku reģionu jauniešu izglītošanu;
· 1.16. biedrībai "Laiks Jauniešiem" par ieguldījumu darbā ar jaunatni, sekmējot demokrātiskas, iekļaujošas un uz nākotni vērstas sabiedrības attīstību;
· 1.17. Latvijas Zinātņu akadēmijas Valsts zinātniskās kvalifikācijas komisijas zinātniskajai sekretārei, ķīmijas doktorei Almai Edžiņai par mūža ieguldījumu Latvijas zinātnes attīstībā, Latvijas Zinātņu akadēmijas darbībā un izaugsmē, kā arī zinātnisko darbību ķīmijas nozarē;
· 1.18. Latvijas Zinātnes padomes vecākajam ekspertam, ķīmijas doktoram Arnim Kokorevičam par ieguldījumu Latvijas zinātnes attīstībā, zinātniskās darbības administrēšanas, analīzes un vērtēšanas pilnveidošanā, pētniecības projektu īstenošanā un Latvijas zinātnes integrācijā Eiropas pētniecības telpā;
· 1.19. Alūksnes pirmsskolas izglītības iestādes "SPRĪDĪTIS" pirmsskolas izglītības sporta skolotājai Ditai Hollai par ieguldījumu pedagogu profesionālajā izaugsmē un pirmsskolas izglītības pedagogu profesionālās izaugsmes veicināšanā;
· 1.20. biedrībai "Creative Minds for Culture" par mērķtiecīgo darbu jauniešu profesionālajā attīstībā, līderības un sadarbības prasmju stiprināšanā, kā arī ilgtspējīgas ietekmes radīšanā vietējā, nacionālā un starptautiskā mērogā;
· 1.21. Latvijas Universitātes Eksakto zinātņu un tehnoloģiju fakultātes tenūrprofesoram, datorzinātņu doktoram un vadošajam pētniekam Andrim Ambainim par izciliem sasniegumiem kvantu datorzinātnes attīstībā un Latvijas zinātnes starptautiskās atpazīstamības veicināšanā;
· 1.22. Latvijas Universitātes Medicīnas un dzīvības zinātņu fakultātes profesoram, medicīnas doktoram Gustavam Latkovskim par ieguldījumu Latvijas kardioloģijas, medicīnas zinātnes, sabiedrības veselības un augstākās izglītības attīstībā;
· 1.23. Latvijas Universitātes Medicīnas un dzīvības zinātņu fakultātes asociētajai profesorei Signei Mežinskai par ieguldījumu bioētikas, medicīnas un sociālo zinātņu, augstākās izglītības un pētniecības attīstībā Latvijā un starptautiskā mērogā;
· 1.24. akciju sabiedrības "Latvenergo" drošības direktoram Andim Bērziņam par nozīmīgu ieguldījumu Latvijas enerģētiskās drošības, kritiskās infrastruktūras aizsardzības un valsts krīžu pārvaldības spēju stiprināšanā;
· 1.25. Bauskas pils muzeja bijušajam direktoram Mārim Skanim par nozīmīgu ieguldījumu Bauskas pils muzeja attīstībā un Latvijas kultūras un vēstures mantojuma saglabāšanā, izpētē un popularizēšanā;
· 1.26. Latvijas Nacionālās bibliotēkas norišu cikla "Latviešu grāmatai 500" komandai par nozīmīgu ieguldījumu Latvijas kultūras un nacionālās identitātes stiprināšanā, veicinot sabiedrības izpratni par latviešu grāmatas, valodas un rakstītā vārda vēsturisko nozīmi un aktualitāti;
· 1.27. rakstniecei, redaktorei, publicistei un žurnāla "Domuzīme" galvenajai redaktorei Rudītei Kalpiņai par ilggadēju un nozīmīgu ieguldījumu Latvijas literatūras, publicistikas un kultūras procesu attīstībā, veicinot latviešu literatūras izaugsmi, kultūrvēsturiskās atmiņas saglabāšanu un kultūras periodikas attīstību Latvijā;
· 1.28. pedagoģei Intai Udodovai par ieguldījumu profesionālās ievirzes mūzikas izglītības attīstībā un mūzikas teorijas mācību līdzekļu izstrādē;
· 1.29. mākslas zinātniece Rūtai Kaminskai par ilggadēju un nozīmīgu ieguldījumu Latvijas mākslas un kultūras mantojuma pētniecībā, dokumentēšanā un saglabāšanā, kā arī kultūras mantojuma popularizēšanā un zināšanu nodošanā nākamajām paaudzēm;
· 1.30. arhitektam, arhitektūras doktoram Jurim Dambim par izcilu un ilggadēju ieguldījumu Latvijas kultūras mantojuma aizsardzības sistēmas attīstībā, Rīgas vēsturiskā centra saglabāšanā un Latvijas kultūras mantojuma vērtību stiprināšanā nacionālā un starptautiskā mērogā;
· 1.31. valsts akciju sabiedrības "Latvijas dzelzceļš" Latvijas dzelzceļa vēstures muzeja zinātniski pētnieciskā darba vadītājam Tomam Altbergam par izcilu un ilggadēju ieguldījumu Latvijas dzelzceļa vēstures izpētē un popularizēšanā, stiprinot Latvijas kultūrvēsturisko identitāti un veicinot nozares starptautisko atpazīstamību;
· 1.32. Maksātnespējas kontroles dienesta bijušajai direktora pienākumu izpildītājai Baibai Bangai par pašaizliedzīgu darbu tiesiskuma stiprināšanā un ieguldījumu Latvijas tiesību sistēmā, veicinot maksātnespējas sistēmas attīstību;
· 1.33. Korupcijas novēršanas un apkarošanas biroja Otrās pārvaldes priekšniecei Andai Rumjancevai par ieguldījumu korupcijas apkarošanā, tiesiskuma stiprināšanā, kā arī Latvijas starptautiskās reputācijas stiprināšanā;
· 1.34. biedrības "Latvijas Samariešu apvienība" vadītājam Andrim Bērziņam par nozīmīgu ieguldījumu paliatīvās aprūpes un integrēto pakalpojumu izveidē un attīstībā;
· 1.35. Pārtikas un veterinārā dienesta ģenerāldirektoram Mārim Balodim par ieguldījumu valsts pārtikas drošības un veterinārās uzraudzības sistēmas stiprināšanā;
· 1.36. atvasinātas publiskas personas "Dārzkopības institūts" direktorei Inesei Ebelei par ieguldījumu Dārzkopības institūta attīstībā, nozares zinātniskās kapacitātes stiprināšanā un dārzkopības nozares mantojuma popularizēšanā;
· 1.37. Pārtikas drošības, dzīvnieku veselības un vides zinātniskā institūta "BIOR" Klientu apkalpošanas nodaļas vecākajai ekspertei Janīnai Zutei par nozīmīgu ieguldījumu institūta attīstībā un ilggadēju profesionālu darbu.
· 2. Ministru kabineta Atzinības rakstu M. Libertam un L. Gabdulļinai pasniedz aizsardzības ministrs Raivis Melnis, K. Vaidjam un M. Bensi – ārlietu ministre Baiba Braže, A. Ēķim – ekonomikas ministrs Viktors Valainis, I. Kuršei un I. Maksimovam – iekšlietu ministrs Jānis Dombrava, A. Blumbergai, J. Cālītim, L. Danielai, A. Strangam, S. Litiņai, D. E. Ruņģim, B. Ramiņai, I. Juhņēvičai, biedrībai "Laiks Jauniešiem", A. Edžiņai, A. Kokorevičam, D. Hollai, biedrībai "Creative Minds for Culture", A. Ambainim, G. Latkovskim un Signei Mežinskai – izglītības un zinātnes ministre Ilze Indriksone, A. Bērziņam – klimata un enerģētikas ministrs Jānis Vitenbergs, M. Skanim, Nacionālās bibliotēkas norišu cikla "Latviešu grāmatai 500" komandai, R. Kalpiņai, I. Udodovai, R. Kaminskai un J. Dambim – kultūras ministrs Nauris Puntulis, T. Altbergam – satiksmes ministrs Rihards Kozlovskis, B. Bangai un A. Rumjancevai – tieslietu ministrs Edvards Smiltēns, A. Bērziņam – veselības ministrs Hosams Abu Meri, M. Balodim, I. Ebelei un J. Zutei – zemkopības ministrs Uldis Augulis.

